CELEX: 62011TA0299
Language: da
Date: 2015-10-07 00:00:00
Title: Sag T-299/11: Rettens dom af 7. oktober 2015 — European Dynamics Luxembourg m.fl. mod KHIM (Offentlige tjenesteydelseskontrakter — udbudsprocedure — levering af eksterne tjenesteydelser til program- og projektledelse og teknisk rådgivning på it-området — placering af en tilbudsgiver i en kaskadeprocedure — tildelingskriterier — lige muligheder — gennemsigtighed — åbenbart urigtigt skøn — begrundelsespligt — ansvar uden for kontraktforhold — fortabelse af mulighed)

30.11.2015   
            
            
               DA
            
            
               Den Europæiske Unions Tidende
            
            
               C 398/26
            
         Rettens dom af 7. oktober 2015 — European Dynamics Luxembourg m.fl. mod KHIM
   (Sag T-299/11) (1)
   
   ((Offentlige tjenesteydelseskontrakter - udbudsprocedure - levering af eksterne tjenesteydelser til program- og projektledelse og teknisk rådgivning på it-området - placering af en tilbudsgiver i en kaskadeprocedure - tildelingskriterier - lige muligheder - gennemsigtighed - åbenbart urigtigt skøn - begrundelsespligt - ansvar uden for kontraktforhold - fortabelse af mulighed))
   (2015/C 398/36)
   Processprog: engelsk
   
      Parter
   
   
      Sagsøgere: European Dynamics Luxembourg m.fl. (Ettelbrück, Luxembourg), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækeland) og European Dynamics Belgium SA (Bruxelles, Belgien) (først ved advokaterne N. Korogiannakis og M. Dermitzakis, dernæst ved advokat I. Ampazis)
   
      Sagsøgt: Kontoret for Harmonisering i det Indre Marked (Varemærker og Design) (ved N. Bambara og M. Paolacci, som befuldmægtigede, bistået af advokaterne P. Wytinck og B. Hoorelbeke)
   
      Sagens genstand
   
   Dels en påstand om annullation af Kontoret for Harmonisering i det Indre Marked (Varemærker og Design)’s beslutning, der er vedtaget som led i udbudsprocedure AO/021/10 »Eksterne tjenesteydelser til program- og projektledelse og teknisk rådgivning på it-området«, som blev meddelt sagsøgerne ved skrivelse af 28. marts 2011, og af beslutningen om at placere den første sagsøgers bud som den tredje kontrahent i rækkefølgen ved kaskademekanismen med henblik på tildelingen af en rammekontrakt, dels påstande om erstatning.
   
      Konklusion
   
   
               1)
            
            
               Afgørelsen vedtaget af Kontoret for Harmonisering i det Indre Marked (Varemærker og Design) som led i udbudsprocedure AO/021/10 »Eksterne tjenesteydelser til program- og projektledelse og teknisk rådgivning på it-området«, som blev meddelt European Dynamics Luxembourg SA ved skrivelse af 28. marts 2011, om at placere virksomhedens bud som den tredje kontrahent i rækkefølgen ved kaskademekanismen med henblik på tildelingen af en rammekontrakt, samt afgørelsen om at placere buddene indgivet af dels Consortium Unisys SLU og Charles Oakes & Co. Sàrl, dels ETIQ Consortium (by everis og Trasys) som henholdsvis første og anden kontrahent, annulleres.
            
         
               2)
            
            
               Den Europæiske Union tilpligtes at erstatte European Dynamics Luxembourgs tab som følge af en fortabt mulighed for at få tildelt rammekontrakten som første kontrahent i rækkefølgen.
            
         
               3)
            
            
               I øvrigt frifindes Harmoniseringskontoret for påstanden om erstatning.
            
         
               4)
            
            
               Parterne fremsender inden for en frist på tre måneder fra dommens afsigelse til Retten erstatningsopgørelse, som er fastlagt ved fælles overenskomst.
            
         
               5)
            
            
               Såfremt en sådan overenskomst ikke kan opnås, fremsender parterne inden for samme frist deres påstande vedrørende erstatningsopgørelsen til Retten.
            
         
               6)
            
            
               Afgørelsen om sagens omkostninger udsættes.
            
         
      (1)  EUT C 232 af 6.8.2011.